S-797/2013

Mál þetta, sem dómtekið var mánudaginn 28. október 2013, er höfðað með ákæru lögreglustjórans á höfuðborgarsvæðinu, útgefinni 10. september 2013, á hendur S-kk-þgf H-kk-þgf, kt. 000000-0000, Ferjuvaði 7, Reykjavík, fyrir eftirtalin umferðarlagabrot með því að hafa:

1. […]

2. Fimmtudaginn 5. janúar 2012 á Vesturlandsvegi ekið bifreiðinni EF-229 með 79 km hraða á klukkustund norður Hvalfjarðargöng, þar sem leyfður hámarkshraði var 70 km á klukkustund.

3. Þriðjudaginn 5. júní 2012 í Reykjavík ekið bifreiðinni RU-388 óhæfur um að stjórna henni örugglega vegna áhrifa ávana- og fíkniefna og slævandi lyfja (í blóði mældist amfetamín 160 ng/ml, tetrahýdrókannabínól 8,4 ng/ml, brómazepam 10 ng/ml, díazepam í blóði 125 ng/ml, klónazepam 20 ng/ml, nítrazepam 40 ng/ml og nordíazepam 145 ng/ml) vestur Suðurlandsbraut við Vegmúla, án þess að hafa ökuskírteini meðferðis og án lögboðinnar vátryggingar.

4. Föstudaginn 17. ágúst 2012 í Kópavogi ekið bifreiðinni TM-989 sviptur ökurétti austur Kársnesbraut við Hábraut.

5. Föstudaginn 9. apríl 2013 í Kópavogi ekið bifreiðinni RU-388 sviptur ökurétti, óhæfur um að stjórna henni örugglega vegna áhrifa ávana- og fíkniefna (í blóði mældist amfetamín 440 ng/ml, MDMA 85 ng/ml og tetrahýdrókannabínól 4,7 ng/ml) […] um Smiðjuveg við verslun BYKO þar sem lögregla stöðvaði aksturinn.

6. Sunnudaginn 12. maí 2103 í Kópavogi ekið bifreiðinni UA-173 sviptur ökurétti um Hafnarbraut á vegarkafla við Nesvör.

7. Þriðjudaginn 14. maí 2013 í Reykjavík, ekið bifreiðinni UA-173 sviptur ökurétti og óhæfur um að stjórna henni örugglega (í blóði mældist amfetamín 155 ng/ml og tetrahýdrókannabínól 3,9 ng/ml) um Miklubraut, þar sem lögregla stöðvaði aksturinn.

8. Laugardaginn 29. maí 2013 í Reykjavík, ekið bifreiðinni SG-603 sviptur ökurétti og óhæfur um að stjórna henni örugglega (í blóði mældist tetrahýdrókannabínól 8,5 ng/ml) að Ferjuvaði 7.

Teljast brot í lið 1., 2., 5., 7. og 8. varða við 1., sbr. 2. mgr. 45. gr. a, brot í lið 3. við 1., sbr. 2. mgr. 44. gr., brot í liðum 4.-8. við 1. mgr. 48. gr. og brot í lið 1. og 3. við 93. gr., allt sbr. 1. mgr. 100. gr. umferðarlaga nr. 50/1987.

Fyrir ávana- og fíkniefnalagabrot árið 2012 í Kópavogi með því að hafa:

9. Sunnudaginn 28. október haft í vörslum sínum á heimili sínu að Hafnarbraut 11, íbúð 210 164 g af kannabislaufum, 1,42 g af marijúana og 0,61 g af tóbaksblönduðu kannabisefni.

Telst brot þetta varða við 2. gr., sbr. 5. og 6. gr., laga um ávana- og fíkniefni nr. 65/1974, sbr. lög nr. 13/1985 og lög nr. 68/2001, og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 848/2002.

Fyrir skjalafals með því að hafa:

10. […]

11. Í sama skipti og greinir í lið 8 í blekkingarskyni sett skráningarmerkin MK-958 sem tilheyra bifreið af gerðinni Izuzu Trooper í eigu ákærða á bifreið af gerðinni Mitsubishi Pajero, sem ákærði hafði umráð yfir.

Telst þetta varða við 157. gr. almennra hegningarlaga nr. 19/1940.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 101. og 102. gr. laga nr. 50/1987, sbr. 25. og 26. gr. laga nr. 44/1993, sbr. 18. gr. laga nr. 66/2006. Jafnframt er krafist upptöku á 240,82 g af óskilgreindu efni, 164 g af kannabislaufum, 1,42 g af marijúana, 0,61 g af tóbaksblönduðu maríhúana, 7 ml af Nandrolon stungulyfi, 1 ml af Sustanon og 462 stykkjum af óskilgreindu efni.

Við meðferð málsins fyrir dómi féll sækjandi frá 1. og 10. ákærulið, auk þess sem að hluta til var fallið frá 5. ákærulið.

Verjandi ákærða krefst vægustu refsingar er lög leyfa og hæfilegra málsvarnarlauna sér til handa.

Ákærði játar sök samkvæmt 2., 3., 5., 6., 7., 8. og 11. ákærulið. Með vísan til þeirrar játningar hans, sem samrýmist gögnum málsins, verður ákærði sakfelldur samkvæmt þessum liðum ákæru og er háttsemi hans þar rétt færð til refsiákvæða.

Ákæruliður 4

Ákærði neitar sök samkvæmt 4. ákærulið og kveðst ekki hafa vitað að hann var sviptur ökurétti í umrætt sinn.

Í málinu liggur fyrir ákvörðun lögreglustjórans á Selfossi um sviptingu ökuréttar ákærða til bráðabirgða, dagsett 3. ágúst 2012, og kemur þar fram að ákvörðunin hafi verið birt honum samdægurs. Við aðalmeðferð málsins kannaðist ákærði við undirritun sína á skjalinu og jafnframt að hafa verið birt ákvörðunin. Samkvæmt sakavottorði var ákærði 28. febrúar 2013 dæmdur til sektarrefsingar fyrir brot gegn 1. mgr., sbr. 2. mgr. 45. gr. og 2. mgr., sbr. 3. mgr. 47. gr. umferðarlaga, auk fíkniefnalagabrots og var hann þá jafnframt sviptur ökurétti í 12 mánuði frá 3. ágúst 2012 að telja.

Niðurstaða

Með því sem að framan er rakið er í ljós leitt að ákærða var birt ákvörðun um sviptingu ökuréttar til bráðabirgða 3. ágúst 2012. Vörn ákærða, sem reist er á því að honum hafi ekki verið kunnugt um að hann ók bifreið sviptur ökurétti er hann var stöðvaður af lögreglu 12. sama mánaðar, er því haldlaus með öllu. Verður ákærði sakfelldur samkvæmt 4. ákærulið og er háttsemi hans þar rétt færð til refsiákvæða.

Ákæruliður 9

Aðfaranótt sunnudagsins 28. október 2012 var lögregla kvödd að heimili ákærða vegna kvartana nágranna um að hávær tónlist bærist frá íbúð hans. Er ákærði kom til dyra fundu lögreglumenn mikla kannabislykt úr íbúðinni og heimilaði hann leit þar. Samkvæmt gögnum málsins fundust ætluð kannabislauf á nokkrum stöðum í íbúðinni og höfðu laufin verið möluð. Þá fannst þar lítið magn af kannabisefni og hefur ákærði viðurkennt að hafa haft í vörslum sínum 1,42 g af marijúana og 0,61 g af tóbaksblönduðu kannabisefni, sem í 9. ákærulið greinir. Við meðferð málsins fyrir dómi bar hann því hins vegar við að hann teldi laufin sem fundust við húsleitina ekki hafa innihaldið kannabis.

Í málinu liggur fyrir efnaskýrsla lögreglu þar sem kemur fram að lauf sem fundust í íbúðinni hafi samtals vegið 164 g og að um kannabislauf hafi verið að ræða. B-kk-nf S-kk-nf rannsóknarlögreglumaður og S-kvk-nf R-kvk-nf Ó-kvk-nf, starfsmaður tæknideildar lögreglu, báru vitni við aðalmeðferð málsins og gerðu grein fyrir rannsókn sem fram fór á efninu. Kom fram hjá þeim að svokölluð litaprófun hafi farið fram á efninu, en um sé að ræða forpróf, sem hafi gefið jákvæða svörun um að það innihéldi kannabis.

Niðurstaða

Samkvæmt 2. gr., sbr. 6. gr. laga um ávana- og fíkniefni nr. 65/1974 og 2. gr. reglugerðar um ávana- og fíkniefni nr. 233/2001, telst kannabis til ávana- og fíkniefna sem óheimil eru á íslensku forráðasvæði. Sem að framan er rakið greindist kannabis í laufum sem fundust á heimili ákærða. Hefur ákærði ekki sýnt fram á að rannsókn lögreglu á efninu hafi verið ófullnægjandi, en um hefðbundna prófun var að ræða. Telst sannað að ákærði hafi haft í vörslum sínum 164 g af kannabislaufum, sem í ákæru greinir. Með játningu ákærða, sem er í samræmi við gögn málsins, telst jafnframt sannað að hann hafi haft 1,42 g af marijúana og 0,61 g af tóbaksblönduðu kannabisefni, í vörslum sínum í umrætt sinn. Verður ákærði sakfelldur samkvæmt 9. ákærulið og er háttsemi hans þar rétt færð til refsiákvæða.

Viðurlög og sakarkostnaður

Ákærði er fæddur í ágúst 1973. Við ákvörðun refsingar skiptir máli að 28. febrúar 2013 var hann dæmdur til að greiða 360.000 krónur í sekt til ríkissjóðs vegna brots gegn 1. mgr., sbr. 2. mgr. 45. gr. a. og 2. mgr., sbr. 3. mgr. 47. gr. umferðarlaga og 2. gr., sbr. 5. og 6. gr. laga um ávana- og fíkniefni. Verður refsing ákærða vegna brota samkvæmt 2. til 4. og 9. tölulið ákveðin sem hegningarauki við þann dóm, sbr. 78. gr. almennra hegningarlaga. Þá verður refsing tiltekin eftir reglum 77. gr. almennra hegningarlaga. Þykir refsing ákærða hæfilega ákveðin fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dóms þessa haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 2 ár frá birtingu dómsins að telja.

Upptæk eru dæmd 164 g af kannabislaufum, 1,42 g af maríjúana, 0,61 g af tóbaksblönduðu maríjúana, 7 ml af Nandrolon stungulyfi og 240,82 g og 462 stykki af öðru efni, samkvæmt lagaákvæðum sem í ákæru greinir.

Ákærði greiði málsvarnarlaun skipaðs verjanda síns, S-kk-ef S-kk-ef hdl., 125.500 krónur að meðtöldum virðisaukaskatti, og 751.360 krónur í annan sakarkostnað.

Af hálfu ákæruvaldsins flutti málið H-kvk-nf S. P-kvk-nf saksóknarfulltrúi.

R-kvk-nf H-kvk-nf héraðsdómari kveður upp dóminn.

Dómsorð:

Ákærði, S-kk-nf H-kk-nf, sæti fangelsi í 3 mánuði, en fresta skal fullnustu refsingarinnar og falli hún niður að liðnum tveimur árum frá uppkvaðningu dómsins haldi ákærði almennt skilorð 57. gr. almennra hegningarlaga nr. 19/1940 sbr. 4. gr. laga nr. 22/1955.

Ákærði er sviptur ökurétti í 2 ár frá birtingu dómsins að telja.

Upptæk eru dæmd 164 g af kannabislaufum, 1,42 g af maríjúana, 0,61 g af tóbaksblönduðu maríjúana, 7 ml af Nandrolon stungulyfi og 240,82 g og 462 stykki af öðru efni.

Ákærði greiði málsvarnarlaun skipaðs verjanda síns, S-kk-ef S-kk-ef hdl., 125.500 krónur, og 751.360 krónur í annan sakarkostnað.

R-kvk-nf H-kvk-nf